الطاف علی بریلوی

سید الطاف علی بریلوی (پیدائش: 10 جولائی، 1905ء - وفات: 24 ستمبر، 1986ء) پاکستان سے تعلق رکھنے والے اردو کے ادیب، صحافی، ماہر تعلیم اور تحریک پاکستان کے کارکن تھے۔ سر سید احمد خان کی قائم کردہ آل انڈیا ایجوکیشنل کانفرنس کی پاکستان میں شاخ آل پاکستان ایجوکیشنل کانفرنس کے نام سے قائم کی۔ انھوں نے نے تعلیم کے شعبے میں ناقابلِ فراموش خدمات انجام دیں اور کراچی میں سر سید گورنمنٹ گرلز کالج قائم کیا۔

 حالات زندگی 
الطاف علی بریلوی 10 جولائی، 1905 میں بریلی، اتر پردیش، برطانوی ہندوستان میں پیدا ہوئے تھے۔ 1935ء میں انھوں نے سر سید احمد خان کی قائم کردہ آل انڈیا ایجوکیشنل کانفرنس سے بطور آفس سیکریٹری اپنی عملی زندگی کا آغاز کیا۔ تقسیم ہند کے بعد انھوں نے کراچی میں اس ادارے کی پاکستان میں شاخ قائم کی اور اس کے زیر اہتمام سر سید گرلز کالج قائم کیا۔ انھوں نے ایک علمی اور ادبی سہ ماہی جریدہ العلم بھی جاری کیااور متعدد کتابیں بھی تحریر کیں جن میں حیات حافظ رحمت خان، چند محسن چند دوست، مقالات بریلوی، علی گڑھ تحریک: قومی نظمیں، طالب علم کی ڈائری اور مسلمانوں کی تعلیمی جدوجہد قابلِ ذکر ہیں۔عقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 603

 تصانیف 
 طالب علم کی ڈائری
 حیات حافظ رحمت خاں
 مسلمانوں کی تعلیمی جدوجہد
 مسلمان کی دنیا
 چند محسن چند دوست
 تعلیم و تعلیم
 علی گڑھ تحریک اور قومی نظمیں
 تعلیمی مسائل-پس منظر و پیش منظر
 راہی اور راہ نما
 نامہ ہائے صدق و صَفا
 حاصل مطالعہ
 مقالات بریلوی
 تخلیقات و نگارشات

 وفات 
الطاف علی بریلوی 24 ستمبر، 1986ء کو کراچی، پاکستان میں وفات پاگئے۔ وہ کراچی میں سخی حسن کے قبرستان میں سپردِ خاک ہیں۔
 مزید دیکھیے 
 مصطفی علی بریلوی

 حوالہ جات 

زمرہ:آل انڈیا مسلم لیگ کے اراکین
زمرہ:بریلی کی شخصیات
زمرہ:پاکستانی جریدہ مدیران
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:کراچی کے مصنفین
زمرہ:1905ء کی پیدائشیں
زمرہ:1986ء کی وفیات